Document ID: 31997R1596

KOMISSION ASETUS (EY) N:o 1596/97,
annettu 30 päivänä heinäkuuta 1997,
yhteisön sekä Bulgarian ja Romanian Eurooppa-sopimuksissa määrätyn järjestelmän soveltamista koskevista yksityiskohtaisista säännöistä maito- ja maitotuotealalla annetun asetuksen (EY) N:o 1588/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisöjen ja niiden jäsenvaltioiden sekä Bulgarian tasavallan välisen assosioinnista tehdyn Eurooppa-sopimuksen soveltamista koskevista eräistä yksityiskohtaisista säännöistä 19 päivänä joulukuuta 1994 annetun neuvoston asetuksen (EY) N:o 3383/94 (1) ja erityisesti sen 1 artiklan,
ottaa huomioon Euroopan yhteisöjen ja niiden jäsenvaltioiden sekä Romanian tasavallan välisen assosioinnista tehdyn Eurooppa-sopimuksen soveltamista koskevista eräistä yksityiskohtaisista säännöistä 19 päivänä joulukuuta 1994 annetun neuvoston asetuksen (EY) N:o 3382/94 (2) ja erityisesti sen 1 artiklan,
ottaa huomioon tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 22 päivänä joulukuuta 1995 annetun neuvoston asetuksen (EY) N:o 3066/95 (3), sellaisena kuin se on viimeksi muutettuna asetuksella (EY) N:o 1595/97 (4), ja erityisesti sen 8 artiklan,
sekä katsoo, että
asetuksessa (EY) N:o 3066/95 säädetään Euroopan yhteisöjen ja niiden jäsenvaltioiden sekä Romanian ja Bulgarian tasavallan välisissä Eurooppa-sopimuksissa tarkoitettujen maataloutta koskevien myönnytysten riippumattomista mukauttamistoimenpiteistä siirtymäkauden aikana, joka kestää 1 päivästä tammikuuta 1996 Eurooppa-sopimusten lisäpöytäkirjojen voimaantuloon;
toimenpiteiden voimassaoloaikaa jatkettiin 31 päivään joulukuuta 1997 neuvoston asetuksella (EY) N:o 2490/96 (5); ottaen huomioon menettelyssä esiintyneet viivästykset, Eurooppa-sopimusten lisäpöytäkirjat, joita koskevat neuvottelut on saatu loppuun, eivät voi tulla voimaan 1 päivänä heinäkuuta 1997; tämän vuoksi asetus (EY) N:o 3066/95 muutettiin asetuksella (EY) N:o 1161/97, jotta neuvottelujen tuloksia voitaisiin soveltaa ennenaikaisesti maatalouden alalla,
komission asetuksessa (EY) N:o 1588/94 (6), sellaisena kuin se on viimeksi muutettuna asetuksella (EY) N:o 1117/97 (7), vahvistetaan yhteiset säännöt maito- ja maitotuotealalla; asetusta olisi muutettava asetuksessa (EY) N:o 3066/95 säädettyjen maitotuotteita koskevien toimenpiteiden muutoksen huomioon ottamiseksi, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1588/94 seuraavasti:
1. Korvataan 2 artikla seuraavasti:
"2 artikla
Liitteessä I tarkoitetut määrät jaetaan 1 päivästä heinäkuuta 1997 seuraavasti:
- 25 prosenttia ajanjaksona, joka alkaa 1 päivästä heinäkuuta ja päättyy 30 päivänä syyskuuta,
- 25 prosenttia ajanjaksona, joka alkaa 1 päivästä lokakuuta ja päättyy 31 päivänä joulukuuta,
- 25 prosenttia ajanjaksona, joka alkaa 1 päivänä tammikuuta ja päättyy 31 päivänä maaliskuuta,
- 25 prosenttia ajanjaksona, joka alkaa 1 päivänä huhtikuuta ja päättyy 30 päivänä kesäkuuta."
2. Korvataan liite I tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä heinäkuuta 1997.

Labels: 3
17
18
15